Jurbarko ligoninė

VšĮ Jurbarko ligoninė – sveikatos apsaugos įstaiga Jurbarke, teikianti antrinio lygio ambulatorines ir stacionarines paslaugas.

 Istorija 

Pirmasis mūrinis ligoninės pastatas su ūkio trobesiu ir ligoninės vedėjo namu atsirado 1913 m., kunigaikščiui Vasilčikovui davus žemės, o valdžiai skyrus lėšų. 1918 m. gruodžio 18 d. ligoninės vedėju paskirtas daktaras Juozas Žemgulys. Kitais metais ligoninė buvo uždaryta, bet po kiek laiko apskrities savivaldybė vėl ją atidarė. 1920 m. Jurbarko ligoninė jau ilgesniam laikui uždaryta.Valstybinė Plaučių ligų ligoninė Jurbarke autc.lt 

1925 m. spalio 25 d. buvusios ligoninės patalpose įkurdinta valstybinė plaučių ligų ligoninė. Ji buvo pirma Lietuvoje, specialiai pritaikyta gydyti  tuberkuliozę. Gydymui buvo priimami abiejų lyčių ir amžiaus žmonės, sergantieji ir kitomis chroninėmis plaučių ligomis. Gydymui įrengtas rentgeno aparatas ir „kalnų saulės šviesa“.

1931 m. rugpjūčio 20 d. buvo pradėtas ligoninės remontas, kurio metu ji buvo sumoderninta, išplėsta. Padidinto, dviejų aukštų pastato projektą paruošė inžinierius Karolis Reisonas. Naujasis pastatas iškilo simetriškas, su šoniniais rizalitais, apipavidalintas dekoratyvinėmis juostomis. Visas ligoninės remontas kainavo 350 000 litų. Ligoninė padidėjo nuo 40 iki 100 lovų. Įrengti centrinis šildymas, šviesos signalizacija, ventiliacija, nauji praustuvai ir visa eilė kitų patobulinimų, kurie Jurbarko ligoninę padarė geriausią Lietuvoje. Pradėta statyti atskirus mūro trobesius virtuvei, skalbyklai ir dezinfekcijai. Šiam tikslui leista panaudoti buvusių kunigaikščio Vasilčikovo rūmų griuvėsius, iš  kurių tikėtasi gauti apie 60-80 tūkst. gerų plytų.

Pokaryje ligoninėje kūrėsi terapinio profilio skyriai, įkurti gimdymo namai. 1948 m. įkurtas chirurgijos skyrius.

1980 m. pastatytas Jurbarko ligoninės naujas 5 aukštų korpusas.Jurbarko ligoninės istoriją kuria čia dirbantys žmonės mlaikas.lt Vėlesniais metais renovuota ligoninė, buvo pertvarkomi ar įkuriami nauji jos skyriai.

1998 m. Jurbarko centrinė ligoninė tapo viešąja įstaiga.

2022 m. duomenimis, Jurbarko ligoninėje vidutinis metinis lovų skaičius buvo 173, hospitalizuotų ligonių skaičius – 2717.Stacionaro lovų skaičius pagal lovų profilių grupes ir gydymo įstaigas. 574 Jurbarko ligoninė stat.hi.lt

2023 m. spalio 25 d. vyko renovuotų Chirurgijos ir ortopedijos skyriaus patalpų atidarymas ir kartu paminėtos 98-osios įstaigos veiklos metinės. Jurbarko ligoninėje atidarytas modernus Chirurgijos skyrius etaplius.ltSėkmė Jurbarke: išsaugojo chirurgiją ir sustoti nežada lsveikata.lt

 Skyriai ir padaliniai 

 Chirurgijos ir ortopedijos traumatologijos skyrius
 Fizinės medicinos ir reabilitacijos skyrius
 Klinikinės diagnostikos laboratorija
 Konsultacinė poliklinika
 Palaikomojo gydymo ir slaugos skyrius
 Priėmimo - skubios pagalbos skyrius
 Radiologijos skyrius
 Reabilitacijos skyrius
 Reanimacijos-intensyvios terapijos ir operacinės skyrius
 Vaikų ligų skyrius
 Vidaus ligų skyrius

 Šaltiniai 

 Nuorodos 

 Oficiali svetainė
 Jurbarko ligoninė facebook.lt
 Jurbarko ligoninės ir personalo reitingai pincetas.lt

Kategorija:Lietuvos ligoninės
Kategorija:Jurbarkas